અમદાવાદ, 25 ઑક્ટોબર: હજુ લોકો યશ ચોપરાના આકસ્મિક નિધનના શોકમાંથી ઉગર્યા નહોતાં કે હવે જસપાલ ભટ્ટીના અકસ્માતે મોતે લોકોને મોટો આઘાતમાં નાંખી દીધાં છે. ફેસબુક ઉપર પણ લોકોની પ્રતિક્રિયાઓ શરૂ થઈ ગઈ છે. લોકોએ લખ્યું છે કે ભટ્ટીની કૉમેડીમાં વર્ગાલિટી કે અશ્લીલતા નહોતી, પરંતુ સ્વસ્થ મનોરંજન રહેતુ હતું. તેઓ ક્યારેય પણ પોતાની ચીજ બનાવવા કે વેચવા માટે દ્વિઅર્થી સંવાદો કે અશ્લીલતાનો સહારો નહોતા લેતાં. તેઓ એક સન્માનનીય કલાકાર હતાં કે જેમને લોકો ક્યારેય ભુલાવી નહિં શકે.